Freiesleben
(von) Freiesleben er en sachsisk uradelsslægt der kan spores tilbage til det 15. århundrede. Uden retvisende evidens er det plausibelt, at slægten har haft en tilknytning til byen Eisleben i delstaten Sachsen-Anhalt. Slægten er nulevende, og har levet i århundrede i Danmark. Slægten blev aldrig naturaliseret som dansk adel. Slægten tilhører derfor de mange ikke-naturaliserede adelsslægter i Danmark. Årsagen til at flere danske borgere bærer navnet "Freisleben" er ukendt. Stavemåden indikerer en stavefejl i danske offentlige registreringer.

Mineralet Freieslebenite er opkaldt efter den sachsiske minekommissær Johann Carl Freiesleben (1774–1846).

Våben 
Freieslebens våbenskjold kan bl.a. findes på Fredensborg Slot, Frederiksborg Slot og Sølyst (som malet skydeskive i forbindelse med Theodor Freieslebens medlemskab hos Det Kongelige Kjøbenhavnske Skydeselskab og Danske Broderskab). Karakteristika ved våbenskjoldet er ridderen i skjoldet samt ovenpå kronen med tilhørende kropsudrustning og gule/blå skjoldholdere af påfuglefjer. Ridderen er i besiddelse af et rødt hjerte i højre hånd og hviler på en globus med venstre hånd. Nedenfor ses mottoet "Gjennem Kamp Til Sejr".

I Danmark 
I Danmark har slægten haft en gennemgående tilknytning til dansk militær:

 Theodor Freiesleben (1825-1906), dansk officer (generalmajor). Afbildet på Laurits Tuxens maleri Man rejser sig fra bordet (1906) af middag hos Jacob Moresco.
 Carl Freiesleben (1853-1938), dansk officer og kammerjunker.
 Theodor Freiesleben (1859-1935), dansk officer og kammerherre. Chef for Den Kongelige Livgarde 1913-1920.
 Erik Theodor Christian von Freiesleben (1892-1979), dansk officer og kammerherre.
 Ernst Theodor Christian Andreas von Freiesleben (1897-1993), dansk officer og kammerherre. Chef for Den Kongelige Livgarde 1955-1959.
 Hans Jakob Flemming Freiesleben (1913-1998), dansk officer.
 Fritz Steen Freiesleben (1918-1990), dansk modstandsmand.

 Carl-Erik Gustav von Freiesleben (1930-2019), dansk officer og hofembedsmand. Major ved Den Kongelige Livgarde.

Kilder 

 Theodor Hauch-Fausbøll: Haandbog over den ikke naturaliserede Adel, 1. udg. 1917, 2. udg. 1933.
 Theodor Hauch-Fausbøll: Slægthaandbogen, 1900.
 Peder Nicolaas Nieuwenhuis: Theodor Freiesleben, i: C.F. Bricka (red.), Dansk Biografisk Lexikon, København: Gyldendal 1887-1905.
 Biografier i Dansk Biografisk Leksikon.
 https://arkiv.dk/vis/9346

Referencer 

Slægten Freiesleben